Cinci jocuri video care pot fi încercate de pasionații de agricultură
Jocurile video în care gamerii pot experimenta aspecte ale vieții de fermier sunt populare în întreaga lume. În 2023, această nișă a pieței a avut o valoare de 378,41 milioane de dolari, potrivit firmei de cercetare a pieței Econ Market Research. Popularitatea titlurilor din domeniu va crește în continuare, iar piața jocurilor video despre agricultură va ajunge la o valoare de 982,43 milioane de dolari până în 2032, transmite aceeași sursă. Deși există mii de titluri pe piață, puține sunt, însă, extraordinare, transmite G4Food.
Vă recomandăm cinci jocuri video de excepție din acest domeniu pe care le puteți încerca:
Farming Simulator 22 (disponibil pentru platformele Windows, macOS, PS5, PS4, Xbox One): Simulatoarele agricole din această serie sunt atât de populare încât dezvoltatorul Giants Software este asaltat cu cereri de la producătorii de utilaje agricole care doresc ca tractoarele și echipamentele lor să fie introduse în joc, potrivit publicației The Guardian. În Farming Simulator, jucătorii își încep cariera de fermieri ca proprietari ai unui teren, care include un hambar și echipamente de bază. Din banii obținuți prin vânzarea de cereale sau legume produse, jucătorii își extind ferma și cumpără vehicule și tehnologii mai avansate. Este interesant faptul că mulți fermieri reali folosesc Farming Simulator pentru a testa noi modele de echipamente agricole înainte de a decide dacă le cumpără sau nu.
Stardew Valley (Windows, Android, iOS, Nintendo Switch, PS4, Xbox One): Acest titlu le oferă jucătorilor șansa de a revigora o fermă dărăpănată pe care o moștenesc. Acolo, aceștia pot să cultive plante, să crească animale, să extragă resurse și să stabilească relații cu locuitorii orașului. Jocul, cu o grafică de tip pixel art, este relaxant și oferă multe satisfacții.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank